armvectores/hy_wikipedia_2023 huggingface dataset:
Յան Ռայնիս

Յան Ռայնիս (լատիշ․՝ Rainis, իսկական անունը՝ Պլիեկշանս Յանիս (լատիշ․՝ Jānis Pliekšāns), օգոստոսի 30 (սեպտեմբերի 11), 1865 կամ 1865, Dunava Parish, Լատվիա - սեպտեմբերի 12, 1929(1929-09-12)[…], Յուրմալա, Լատվիա), լատիշ բանաստեղծ, դրամատուրգ, հասարակական գործիչ։


== Գործունեություն ==
Մեծ է եղել Ռայնիսի հետաքրքրությունը հայ ժողովրդի պատմության ու մշակույթի նկատմամբ։ Նա թարգմանել է հայ գրողների ստեղծագործությունները, հրապարակախոսական ելույթներ ունեցել հայ գրականության մասին, ինչը հնարավորություն է տվել լատիշ հասարակայնությանը ծանոթանալ Հայաստանի, նրա բազմադարյան գրականության հետ։ Հայ ժողովրդի տառապանքը, նրա գրականության ու մշակույթը առավել հանգամանորեն են ներկայացված Ռայնիսի «Ամենադժբախտ երկիրը և ամենադժբախտ ժողովուրդը» ակնարկում (1927), որտեղ տեղեկություններ կան հայ ժողովրդի պատմության մասին՝ հնագույն ժամանակներից մինչև 1915 թվականի ցեղասպանությունը։ Խաղաղ հայ բնակչության բնաջընջումը Ռայնիսը համարել է թուրքական կառավարող շրջանների ծրագրված քաղաքականություն, որն իրագործվել է Գերմանիայի հովանավորությամբ։ Ըստ Ռայնիսի՝ հայկական հարցը «չի կարող հեշտությամբ լուծվել», քանի որ Արևմտյան Հայաստանը «պետք է Եվրոպային՝ ստատուս քվոն պահպանելու համար», իսկ թուրքական իշխանությունները կօգտագործեն այդ իրավիճակը իրենց շահերի համար։ Ինչպես նշել է Ռայնիսը, անգամ այն բանից հետո, «երբ ընդունվել է ժողովուրդների ինքնորոշման իրավունքը, երբ փոքր, մինչև այժմ ճնշված ժողովուրդները հասել են գոնե տեսական ազատության..., ժամանակակից հայերը և Հայաստանը ոչ միայն առավել ապերջանիկ են, քան առաջ, այլև կարող են համարվել աշխարհի ամենադժբախտ ազգը»։ Դրա հետ մեկտեղ Ռայնիսը հայ ժողովրդին բնորոշել է որպես կենսունակ ու քաջարի, որ պահպանել է ազգային կերպը, ոգին և արժանապատվությունը։
«Կաստանյոլա» հուշերի գրքում Յան Ռայնիսը հայ ժողովրդին անվանել է պանդխտության հարցում գիտակ, թարգմանել է հայկական ժողովրդական երգեր։


== Գրականություն ==
Կամսար Գրիգորյան, Յան Ռայնիսը հայ ժողովրդի և հայ գրականության մասին, Ե., Հայպետհրատ, 1954, 32 էջ։
Կամսար Գրիգորյան, Յան Ռայնիս, Ե., «Հայաստան», 1965, 87 էջ։


== Ծանոթագրություններ ==
Տամյանովո

Տամյանովո (ռուս.՝ Тамьяново, բաշկիրերեն՝ Тамъян), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 287 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալոե Պավլովո (գյուղ, Ելնինսկի շրջան)

Մալոե Պավլովո (ռուս.՝ Малое Павлово), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 216 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուտա-Դոբրին

Գուտա-Դոբրին (ուկրաիներեն՝ Гута-Добринь), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Գուտա-Դոբրին գյուղում բնակվում էր 96 մարդ։ Բնակավայրը զբաղեցնում է 7,43 կմ² տարածք։ Բնակչության խտությունը կազմում էր 12,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոբերյոզովկա (Մարտինովսկի շրջան)

Նովոբերյոզովկա (ռուս.՝ Новоберезовка), ավան Ռուսաստանի Դաշնության Ռոստովի մարզի Մարտինովսկի շրջանում։ Մտնում է Մարտինովսկի գյուղական համայնքի կազմի մեջ։
Ամփոփագիր

Ամփոփագիր, զեկույցի կամ փաստաթղթի համառոտ շարադրում։


== Գրականություն ==
Փիթեր Քոլին,  Իրավաբանության բացատրական բառարան (Dictionary of Law), Երևան, «Գիտանք հրատարակչություն», 2005 — 336 էջ։
Կագասի

Կագասի (ռուս.՝ Кагаси, չուվաշերեն՝ Какаç), գյուղ Ռուսաստանի, Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 143 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելվին

Բելվին (ֆր.՝ Bellevigne), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2013 թվականի դրությամբ կազմում է 1385 մարդ, բնակչության խտությունը` 31.64 մարդ/կմ²։ Բնակավայրը զբաղեցնում է 43.77 կմ² տարածք։
Բնակավայրը ստեղծվել է 2017 թվականի հունվարին` Մալավիլ, Էրավիլ, Նոնավիլ, Տուզակ և Վիվիլ համայնքների միավորման արդյունքում։


== Վարչական բաժանում ==


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բրիջիտ Մակրոն

Բրիջիտ Մակրոն (ֆր.՝ Brigitte Macron ծնունդով՝ Տրոնիե (ֆր.՝ Brigitte Trogneux), ավելի վաղ՝ Օզիեր (ֆր.՝ Auzière), ապրիլի 13, 1953(1953-04-13), Ամյեն, Ֆրանսիա), ֆրանսիացի քաղաքական գործիչ, Ֆրանսիայի 25-րդ նախագահ Էմանուել Մակրոնի կինը, Ֆրանսիայի առաջին տիկինը 2017 թվականի մայիսի 15-ից։


== Կենսագրություն ==
Բրիջիտը ծնվել է շոկոլադի մասնագետի և հրուշակեղենի խանութների տիրոջ՝ Ժան Տրոնիեի (1909-1994) և Սիմոնա Պույոլի (1910-1998) ընտանիքում։ Բրիջիտը վեց երեխաներից ամենափոքրն է եղել, նրա և ավագ եզբոր տարիքային տարբերությունը 20 տարի էր։ Հարուստ բուրժուաներ Տորնիեների ընտանիքը Ամյենում հաստատվել է 1872 թվականից և զբաղվել է շոկոլադագործությամբ։ Արտադրել են հրուշակեղեն։
1974 թվականի հունիսի 22-ին Բրիջիտը ամուսնացել է ապագա բանկիր Անդրե Լուի Օզիերի հետ։ Ունեցել են երեք զավակ՝ Սեբաստյանը (ծնվ․ 1975), Լորանսը (ծնվ․ 1977) և Տիֆանին (ծնվ․ 1984)։ Սեբաստյանը ճարտարագետ է դարձել, Լորանսը՝ սրտաբան, իսկ Տիֆանին՝ իրավաբան։ Բիջիտը յոթ թոռ ունի։
Ստացել է հումանիտար գիտությունների CAPES վկայական և դասավանդել Փարիզի, ապա Ստրասբուրգի բողոքական Lucie-Berger դպրոցում։ 1991 թվականին վերադարձել է ծննդավայր և ճիզվիտական La Providence ճեմարանում դասավանդել ֆրանսերեն և լատիներեն։ Այստեղ՝ 1981 թվականի մայիսին հանդիպել է Էմանուել Մակրոնին՝ իր աղջկա հասակակցին ու համադասարանցուն։ Էմանուելը հաճախել է նրա գրականության դասերին և Բրիջիտի վարած թատերական խմբակ։ 1994 թվականին սկսել է նրանց սիրավեպը։
2006 թվականի հունվարի 26-ին Բրիջիտը ամուսնալուծվել է և 2007 թվականի հոկտեմբերի 20-ին ամուսնացել Մակրոնի հետ։ Որպես գործող քաղաքական գործչի կին` հայտնվել է 2007 թվականի հունիսի 2-ին՝ մասնակցելով Իսպանիայի թագավոր Ֆիլիպ VI-ի և նրա կնոջ հետ պաշտոնական ընթրիքին։
Բրիջիտ Մակրոնը ակտիվ դեր է խաղացել ամուսնու նախընտրական քարոզարշավի ժամանակ։ Այդ ընթացում ապագա նախագահին սատարել են նաև Բրիջիտի բոլոր զավակները։


== Գրականություն ==
Caroline Derrien et Candice Nedelec, Les Macron, Paris, Fayard, coll. « Documents », 2017, 234 p. (ISBN 978-2-213-70462-3).
Anne Fulda, Emmanuel Macron, un jeune homme si parfait, Paris, Plon, 2017.


== Ծանոթագրություններ ==
Ագոստինո Կարաչի

Ագոստինո Կարաչի (իտալերեն՝ Agostino Carracci, օգոստոսի 16, 1557, Բոլոնիա, Պապական մարզ - մարտի 22, 1602(1602-03-22)[…], Պարմա, Պարմայի դքսություն), իտալացի նկարիչ և փորագրիչ։ 
Նկարիչ Անիբալե Կարաչիի եղբայրը։


== Կենսագրություն ==
Ագոստինոն պատրաստվում էր դառնալ ոսկերիչ, սակայն հետևելով իր հորեղբոր որդու՝ Լոդովիկո Կարաչիի խորհրդին, դառնում է նկարիչ։ Լոդովիկոն մեծ ազդեցություն է ունեցել Ագոստինոյի` նկարիչ կայանալու գործում։ Բացի այդ, նա սովորել է գեղանկարչություն է Պրոսպերո Ֆոնտանայի, Բարտոլոմեո Պասերոտիի, Դոմենիկո Տիբալդիի մոտ, ճանապարհորդել է Լոմբարդիա, այցելել Վենետիկ։ Շատ կարդացած լինելով` նա Կարաչի եղբայրների կողմից կազմակերպված «Ճշմարիտ ուղով ընթացողների ակադեմիայում» (իտալերեն՝ Academia degli Incamminati) վարել է արվեստի տեսության մասին դասախոսություններ։ Նրա փոքրաքանակ գեղանկարչական աշխատանքները (դրանցից լավագույններն են Հռոմի Պալացցո Ֆարնեզեի ֆրեսկոները, որոնք նա նկարել է եղբոր` Անիբալե Կարաչիի հետ, «Սբ. Իերոնիմայի հաղորդությունը» և «Տիրամոր համբարձումը»` Բոլոնիայի ազգային պատկերասրահում) տարբերվում են նկարի ճշգրտությամբ և պայծառ, լուսավոր երանգավորմամբ։
Ագոտինոն ավելի հայտնի փորագրիչ էր, քան իր եղբայր Անիբալեն։ Ընդօրինակելով Կորտ Կորնելիսին` նա վարպետացել է փորագրության մեջ։ Նրա առավել հայտնի փորագրություններից են` «Խաչելություն» (Տինտորետտոյի հետ, 1589 թվական), «Էնեաս և Անխիս» (Բարոչչինոյի հետ, 1595 թվական), «Աստվածամայրը մանուկի հետ» (Կորեջիոյի հետ), «Սբ. Անտոն Մեծի գայթակղությունը», «Սբ. Հիերոնիմոս» (Տինտորետտոյի հետ), ինչպես նաև` որոշ փորագրություններ իր սեփական աշխատանքներից։ Ագոստինո Կարաչին ճանաչում է ձեռք բերել էրոտիկ բնույթի իր փորագրությունների շնորհիվ, նկարազարդելով Արետինոյի այսպես կոչված «Դիրքերը»։


== Ագոստինո Կարաչիի էրոտիկ փորագրություններ ==

		
		
		


== Պատկերասրահ ==

		
		


== Գրականություն ==
Неустроев А. А. (1890–1907)։ «Карраччи»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 


== Ծանոթագրություններ ==


== Արտաքին հղումներ ==
Агостино Карраччи на all-art.org
Карраччи, Агостино. Картины
Բեգունիցի

Բեգունիցի (ռուս.՝ Бегуницы), գյուղ Ռուսաստանի Լենինգրադի մարզի Վոլոսովսկի շրջանի կազմում։
Բնակչությունը 2010 թվականին գրանցված տվյալներով կազմում էր 3702 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կան-4

Կան-4 (ֆր.՝ Canton de Caen-4), Ֆրանսիայի կանտոն է, գտնվում է Ներքին Նորմանդիա շրջանում։ Կալվադոս դեպարտամենտի կանտոնն է։ Մտնում է Կան օկրուգի մեջ։ Համաձայն 2006 թվականի մարդահամարի կանտոնի բնակչությունը 14587 մարդ էր։Կանտոնի համարը 1440 է։ Կան-4-րդ կանտոնում կա 2 կոմունա, որոնցից ամենամեծը Կան 4-րդ կանտոն կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Լեդենգա (Սուխոնայի վտակ)

Անվան այլ կիրառումների համար տե՛ս՝ Լեդենգա (այլ կիրառումներ)Լեդենգա (ռուս.՝ Леденьга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի աջ ափում՝ 270 կմ հեռավորության վրա։ Գետի երկարությունը 57 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008305
Հիդրոլոգիական ուսումնասիրությունների կոդը - 103000830
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ջորջ Սմիթ

Ջորջ Սմիթ (անգլ.՝ George Smith, մարտի 26, 1840(1840-03-26)[…], Չելսի, Կենսինգտոն և Չելսի, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - օգոստոսի 19, 1876(1876-08-19)[…], Հալեպ, Սիրիա), անգլիացի փորագրիչ, հնագետ, վերծանել է «Գիլգամեշի էպոսը»՝ մարդկությանն այսօր հայտնի հնագույն գեղարվեստական երկը։


== Ծանոթագրություններ ==
Աթաշյան

Աթաշյան, հայկական ազգանուն։


== Ազգանունը կրողներ ==


== Ծանոթագրություններ ==
Միացյալ Նահանգների տեխնոլոգիական և արդյունաբերական պատմություն

Միացյալ Նահանգների տեխնոլոգիական և արդյունաբերական պատմությունը նկարագրում է Միացյալ Նահանգների առաջացումը`որպես տեխնոլոգիապես զարգացած երկրներից մեկը աշխարհում։ Հողի և գրագետ աշխատուժի առկայությունը, ցամաքային արիստոկրատիայի բացակայությունը, ձեռներեցության հեղինակությունը, կլիմայի բազմազանությունը և հեշտությամբ հասանելի բարձր մակարդակի և գրագետ շուկաները, բոլորը նպաստեցին Ամերիկայի արագ արդյունաբերականացմանը ։ Կապիտալի առկայությունը, նավարկելի գետերի և ափամերձ ջրատարների ազատ շուկայի զարգացումը, ինչպես նաև բնական ռեսուրսների առատությունը նպաստեց էներգիայի էժան արդյունահանմանը, ինչը նպաստեց Ամերիկայի արագ արդյունաբերականացմանը։ Արագ տրանսպորտը XIX դարի կեսերին կառուցված շատ մեծ երկաթուղով և 20-րդ դարի վերջին կառուցված միջպետական մայրուղիներով ընդլայնեցին շուկաները և նվազեցրեցին առաքման և արտադրության ծախսերը։ Իրավական համակարգը հեշտացնում էր բիզնեսի գործառնությունները։
Որպես անկախ երկիր ի հայտ գալուց ի վեր` Միացյալ Նահանգներում խրախուսվել է գիտությունն ու նորարարությունը։ Արդյունքում, Միացյալ Նահանգները եղել է «Britannica»-ի 321 մեծագույն գյուտերի 161-ի ծննդավայրը, ներառյալ այնպիսի իրեր, ինչպիսիք են ինքնաթիռը, ինտերնետը, միկրոչիպը, լազերը, բջջային հեռախոսը, սառնարանը, էլ. Փոստը, միկրոալիքային վառարանը, անհատական համակարգիչը, հեղուկ բյուրեղների էկրանը և լույսը արտանետող դիոդային տեխնոլոգիան, օդորակիչը, հավաքման գիծը, սուպերմարկետը, շտրիխ կոդը, բանկոմատը և այլն։
Միացյալ Նահանգներում վաղ տեխնոլոգիական և արդյունաբերական զարգացմանը նպաստեց աշխարհագրական, սոցիալական և տնտեսական գործոնների եզակի խառնուրդը։ Բանվորների համեմատական պակասը Միացյալ Նահանգների աշխատավարձերը հիմնականում ավելի բարձր էր, քան համապատասխան բրիտանացի և եվրոպացի աշխատողները, և խթան հանդիսացավ որոշ առաջադրանքներ մեքենայացնելու համար։ Միացյալ նահանգների բնակչությունն ուներ որոշ եզակի առավելություններ այն առումով, որ նրանք նախկին բրիտանացի սուբյեկտներ էին, ունեին անգլերենի գրագիտության բարձր հմտություններ, այդ ժամանակահատվածում (ավելի քան 80% -ը ՝ Նոր Անգլիայում), ուներ ուժեղ բրիտանական հաստատություններ, որոշ փոքր ամերիկյան փոփոխություններով, օրենքներ, ձայնի իրավունք, սեփականության իրավունքի պաշտպանություն և շատ դեպքերում արդյունաբերական հեղափոխության բրիտանացի նորարարների անձնական շփումներ։ Նրանք ունեին լավ հիմնարար կառուցվածք, որի վրա պետք էր կառուցել մեկ այլ մեծ առավելություն, որը չունեին բրիտանացիները։ Միացյալ Նահանգների արևելյան ծովափը, Ատլանտյան օվկիանոսի ափի երկայնքով մեծ քանակությամբ գետերով և առվակներով, ապահովեց շատ պոտենցիալ տեղանքներ վաղ արդյունաբերականացման համար անհրաժեշտ տեքստիլ գործարաններ կառուցելու համար։ Տեքստիլ արդյունաբերություն կառուցելու վերաբերյալ տեխնոլոգիան և տեղեկատվությունը հիմնականում տրամադրել է Սեմյուել Սլեյթերը (1768–1835), ով 1789 թվականին գաղթել է Նոր Անգլիա։ Նա մի քանի տարի սովորել և աշխատել է բրիտանական տեքստիլ գործարաններում և, չնայած դրան ուղղված սահմանափակումներին, ներգաղթել է ԱՄՆ՝ փորձելու իր բախտը ամերիկյան արտադրողների հետ, ովքեր փորձում էին հիմնել տեքստիլ արդյունաբերություն։ Նրան առաջարկել են լիարժեք համագործակցություն, եթե կարող էր հաջողության հասնել։


== Ծանոթագրություններ ==
Ագորիզմ

Ագորիզմ - քաղաքական փիլիսոփայություն, որի հեղինակն է Սեմուլել Էդվարդ Կոնկին 3-րդը (անգլ.՝ Samuel Edward Konkin III): Հետագայում այն նաև մշակվել է Ջ. Նեյլ Շուլմանի կողմից։ Ագորիզմի վերջնանպատակն ազատ շուկայական հարաբերությունների հասնելն է, որտեղ մարդկանց միջև բոլոր հարաբերությունները կառուցվում են փոխհամաձայնության հիման վրա։ Գաղափարապես այդ փիլիսոփայությունը իրենից ներկայացնում է շուկայական անարխիզմի հեղափոխական տեսակ։ Շուլմանը ամբողջացրեց Կոնկինի «հակատնտեսությունը» և ազատատենչ փիլիսոփայությունը, որը քարոզում է «Սև Շուկայի» (black market) հարաբերությունները՝ պետությանը հարկերի վճարման բոյկոտումը։ Ագորիստները պնդում են, որ այդ հարաբերությունները կկարողանան ոչ միայն օգնել մասնավոր սեփականության պաշտպանությանն ուղղված ինքնապաշտպանության զարգացմանը և պետությունից ազատ լինելուն, այլև կբերեն նրան, որ մասնավոր նախաձեռնությունը կկարողանա բավարար ուժ լինել պետության ոչնչացման համար։


== Տերմինի ծագումնաբանություն ==
Տերմինը ծագում է հուն․՝ ἀγορά - «ագորա» բառից, որը նշանակում է հրապարակ և շուկա՝ հին հունական քաղաք-պետություններում։


== Քաղաքական գործունեություն ==
Նրանք ովքեր հանդես են գալիս, որպես «ագորիստներ» դեմ են ընտրություններին մասնակցելուն և քաղաքական բարեփոխումներին։ Դրա փոխարեն ագորիստները ընդգծում են այլընտրանքային, այլ ոչ քաղաքական ռազմավարության կարևորությունը ազատ հասարակություն ստեղծելու համար։ Ագորիստները պնդում են, որ մենք ավելի հեշտ ու արագ կարող ենք հասնել ազատ հասարակության նման այլընտրանքային մեթոդներ կիրառելով։
Այլընտրանքային ռազմավարություններն իրենցից ներկայացնում են քարոզչության, կրթության, ուղիղ ներազդեցության խառնուրդ, հատկապես անդրադառնալով ձեռնարկատիրական գործունեության և տնտեսական պայքարին։
«Կրթության» տակ ագորիստները ենթադրում են ուրիշների կողմից գիտելիքների ստացում տնտեսագիտության «ավստրիական դպրոցում», քաղաքական ազատատենչ թեորիաների և բարոյական համակարգերի մասին։ Դրանից բացի նրանք օգտագործում են «ուղիղ ներազդում» տերմինը, որպեսզի ընդգծեն մարդկանց անմիջական մասնակցության կարևորությունը, օրինակ շուկայական գործունեության մեջ և նշեն Լիբերտարիանական կուսակցության քաղաքականության ռազմավարության տարբերությունը, որը նախատեսում է խորհրդարանական ընտրություններ։ Ագորիստները նախ և առաջ կենտրոնացած են տնտեսական պայքարի վրա, որը ենթադրում է ձեռնարկությունների ստեղծում և զարգացում, որոնք կմերժեն դրսից պարտադրված կանոնները, հրաժարվեն պետական լիցենզավորումից և հարկեր վճարելուց։ Բացի դրանից ագորիստների մեթոդները ներառում են միկրո-ժողովուրդների և ազատ կղզիների ստեղծում, գաղտնագրային մեթոդների կիրառում, որպեսզի շրջանցնեն պետության միջամտռությունն անհատի կյանք, ինչպես նաև տեխնոլոգիաների զարգացում, որոնք կօգնեն նվազեցնել կառավարության իշխանությունը։ Ագորիստները, իրենց այլընտրանքային ռազմավարությունը անվանում են հեղափոխական։ Պառլամենտարիզմն ագորիստների կողմից դիտարկվում է, որպես ռեֆորմիստական և նրանց համար անընդունելի ռազմավարություն։


== Արտաքին հղումներ ==
Agorism: Revolutionary market anarchism (անգլերեն) (Archived 27.04.2022, at the Wayback Machine.)
Agorist Class Theory (անգլերեն) (Archived 27.04.2022, at the Wayback Machine.)
Agorist Action Alliance (անգլերեն) (Archived 24.10.2009, at the Wayback Machine.)


== Ծանոթագրություններ ==
Թեոֆիլ Աբեգա

Թեոֆիլ Աբեգա Մ’Բիդա (ֆր.՝ Theophile Abega Mbida, հուլիսի 9, 1954(1954-07-09), Յաունդե, Կամերուն - նոյեմբերի 15, 2012(2012-11-15), Յաունդե, Կամերուն), կամերունցի ֆուտբոլիստ և քաղաքական գործիչ։


== Ակումբային կարիերա ==
Աբեգան իր պրոֆիսոնալ կարիերան սկսել է 1974 թվականին Կամերունի «Կանոն Յաունդե» ակումբում, որի հետ հաղթել է բազմաթիվ մրցաշարերում։ 1984 թվականին տեղափոխվել է Ֆրանսիա, որտեղ խաղացել է «Թուլուզ» ակումբի կազմում։ «Թուլուզ» ակումբում Թեոֆիլը անցկացրել է 20 մրցախաղ և խփել՝ 3 գոլ։ Կարիերան ավարտել է Շվեյցարիայի «Վեվեյ Սպորտ» ակումբում, որի կազմում խաղացել է 1985-1987 թվականներին։


== Ելույթներ հավաքականի կազմում ==
Հավաքականի կազմում ընդհանուր առմամբ անցկացրել է 51 խաղ և խփել՝ 9 գոլ։ 1982 թվականի Աֆրիկայի ազգերի գավաթի, 1984 թվականի Աֆրիկայի ազգերի գավաթի (եղել է հավաքականի կապիտանը և եզրափակչում խփել է գոլ), 1986 թվականի Աֆրիկայի ազգերի գավաթի և 1984 թվականի Ամառային օլիմպիական խաղերի մասնակից է։ Զամբիայի հավաքականի դարպասապահ Դեյվիդ Չաբալոյի հետ ընդհարվելուց հետո 1986 թվականի Աֆրիկյան ազգերի գավաթում ավարտել է իր կարիերան։ Ապա մտել է  քաղաքականություն՝ դառնալով  Յաունդեում վեց արոնդիսմանների քաղաքապետ։
2006 թվականին ներառվել է ԱՖԿ-ի 200 աֆրիկացի ֆուտբոլիստների ցուցակում՝ 50 տարի պաշտոնավարելու համար։


== Մահ ==
Աբեգան մահացել է 2012 թվականի նոյեմբերի 15-ին Յաունդեում սրտի կանգից։


== Ձեռքբերումներ ==


=== Ակումբային ===
Կամերունի չեմպիոն՝ 1974, 1977, 1979, 1980, 1982
Կամերունի գավաթի գավաթակիր՝ 1975—1978, 1983
Աֆրիկայի չեմպիոների գավաթի գավաթակիր՝ 1978, 1980
ԱՖԿ գավաթի գավաթակիր՝ 1979


=== Հավաքական ===
Աֆրիկյան ազգերի գավաթի  գավաթակիր՝ 1984,
1986 թվականի Աֆրիկյան ազգերի գավաթի եզրափակիչ փուլի մասնակից;


=== Անհատական ===
Աֆրիկացի տարվա ֆուտբոլիստ՝ 1984


== Ծանոթագրություններ ==
(627) Խարիս

(627) Խարիս (անգլ.՝ Charis), աստերոիդ աստերոիդների հիմնական գոտում։ Հայտնաբերվել է 1907 թվականի մարտի 4-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,90033 ա. մ., առավելագույնը մոտենում է 2,7255 ա. մ. հեռավորության վրա և հեռանում 3,0751 ա. մ.։ Արեգակի շուրջ մեկ ամբողջական պտույտ է կատարում 1804,14 երկրային օրվա ընթացքում, իր ուղեծրով շարժվելով միջինում 0,199541 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,48° անկյուն։
Ըստ Տոլենի սպեկտրալ դասակարգման պատկանում է B դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(627) Խարիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
ՈՒԵՖԱ Չեմպիոնների Լիգայի եզրափակիչ 2006

2006 ՈՒԵՖԱ Չեմպիոնների Լիգայի եզրափակիչ, ՈՒԵՖԱ Չեմպիոնների Լիգայի 14-րդ խաղարկությունն է, իսկ ընդհանուր 51-րդ խաղարկությունն է։ Որում հաղթեց «Բարսելոնա» ֆուտբոլային ակումբը 2-1 հաշվով՝ «Արսենալին»։ Խաղը կայացել է Ստադ դե Ֆրանս մարզադաշտում, Փարիզ, Ֆրանսիա։


== Խաղ ==


== Ծանոթագրություններ ==
Թիմ Ուեբեր

Թիմ Ուեբեր (անգլ.՝ Tim Webber, դեկտեմբերի 4, 1964(1964-12-04), Լոնդոն, Միացյալ Թագավորություն), ուելսցի վիզուալ էֆեկտների ղեկավար։ Նա հայտնի է իր Հարրի Փոթերը և Կրակի գավաթը (2005), Խավարի ասպետը (2008), Ավատար (2009) և Գրավիտացիա (2013) ֆիլմերով, որոնց համար արժանացել է լավագույն վիզուալ էֆեկտների համար Օսկարի։


== Կրթություն ==
Ուեբերը սովորել է Օքսֆորդի համալսարանում, որտեղ 1987 թվականին ավարտել է ֆիզիկայի ֆակուլտետը։


== Կարիերա ==
1988 թվականին Ուեբերը միացել է վիզուալ էֆեկտների բրիտանական Framestore ընկերությանը, որը տեղակայված է Լոնդոնի Օքսֆորդի փողոցի հարևանությամբ։ Ուեբերը ղեկավարել է թվային կինոյում և հեռուստատեսությունում ընկերության առաջխաղացումը՝ մշակելով Framestore-ի վիրտուալ տեսախցիկները։ Նա վիզուալ էֆեկտների ղեկավար է եղել տեխնիկապես և գեղարվեստորեն առավել բարդ նախագծերում, ինչպիսիք են Քրիստոֆեր Նոլանի Խավարի ասպետը (2008), Ջեյմս Քեմերոնի Ավատարը (2009), և Լուի Լետերյեի Գրավիտացիան (2013), որոնք ավարտլեու համար Ուեբերի և Framestore-ի թիմի կողմից իրականացվող ֆիլմում ներգրավված մեթոդների միջոցով պահանջվել է մոտ երեք տարի։ Դեյվիդ Հեյմանը, Գրավիտացիա ֆիլմի համապրոդյուսերը, Ուեբերին վարձել է ֆիլմի վիզուալ էֆեկտների աշխատանքին հետևելու համար։
Գրավիտացիա ֆիլմում իր կատարած աշխատանքի համար Կինոյի ոլորտում Բրիտանական ակադեմիայի 67-րդ մրցանաբաշխությանն արժանացել է լավագույն վիզուալ էֆեկտների մրցանակի, և 86-րդ Օսկարի 86-րդ մրցանակաբաշխությանը՝ լավագույն վիզուալ էֆեկտների համար Օսկարի։


== Ընտրյալ ֆիլմագրություն ==
Հարրի Փոթերը և Կրակի գավաթը (2005)
Խավարի ասպետը (2008)
Ավատար (2009)
Գրավիտացիա (2013)


== Ծանոթագրություններ ==


== Արտաքին հղումներ ==
Թիմ Ուեբեր Internet Movie Database կայքում
Մարգիտ Մադարաս

Մարգիտ Մադարաս (հունգ.՝ Madarász Margit, օգոստոսի 23, 1884(1884-08-23), Բուդապեշտ, Ավստրո-Հունգարիա - փետրվարի 15, 1959(1959-02-15), Բուդապեշտ, Հունգարական Ժողովրդական Հանրապետություն),  հունգարացի թենիսիստուհի, առաջին հունգարացի կինն է, որ հանդես է եկել թենիսի միջազգային մրցաշարում։


== Կենսագրություն ==
Մարգիտ Լաուրա Մադարասը ծնվել է Բուդապեշտում, թռչնաբան և բնանկարիչ Գյուլա Մադարասի և Մարգիտ Մարիա Լիգետիի ընտանիքում։ Նրա մայրական պապիկն է եղել բնանկարիչ Անտալ Լիգետին։ Մադարասի քույրերը՝ Կատալին և Սարոլտա Ցերիները նույնպես թենիսիստուհիներ են եղել։


== Գործունեություն ==
Մադարասն առաջին հունգարացի կինն է, որ հանդես է եկել թենիսի միջազգային մրցաշարում։ Նա 1901 թվականին թենիսի մրցաշարերի է մասնակցել Budapest Lawn Tennis Club-ի կազմում։ 1903 և 1904 թվականներին եղել է Հունգարիայի ազգային չեմպիոն։ 1907 և 1908 թվականներին Համբուրգում հաղթել է կանանց անհատական մրցաշարում։ 1907 և 1908 թվականներին խաղացել է Մոնթե Կառլոյում։ 1908 թվականի մեկնաբանություններից մեկում ասվում է, որ Մադարասը ներկայացել է իր ամբողջ կարողությամբ։ Որակավորվել է մասնակցելու 1908 թվականի Լոնդոնի ամառային օլիմպիական խաղերին, բայց չի մրցել, փոխարենը ամուսնությունից հետո հեռացել է թենիսից։


== Անձնական կյանք ==
Մադարասն ամուսնացել է երկու անգամ։ 1908 թվականին ամուսնացել է Պալ Կունցի հետ (մահացել է 1915 թվականին), երկրորդ անգամ՝ 1916 թվականին Կարոլի Տուրաոցիի հետ։ Նախքան Երկրորդ համաշխահային պատերազմը Բուդապեշտում եղել է սոցիալական տնտեսուհի։ 1947 թվականին այրիացել է։ Մահացել է 1959 թվականին 74 տարեկանում։


== Ծանոթագրություններ ==


== Արտաքին հղումներ ==
A 1906 photograph of Madarász playing a mixed doubles match in the South of France, from Getty Images.
Մորոզովկա (գյուղ, Բելոկատայսկի շրջան)

Անվան այլ կիրառումների համար տե՛ս՝ ՄորոզովկաՄորոզովկա (ռուս.՝ Морозовка, բաշկիրերեն՝ Морозовка), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Բնակչությունը 2009 թվականին գրանցված տվյալներով կազմում էր 74 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեմենովսկի գյուղական խորհուրդ (այլ կիրառումներ)

Սեմենովսկի գյուղական խորհուրդ անվանումը կարող է ունենալ հետևյալ կիրառումները․

Սեմենովսկի գյուղական խորհուրդ (Լիպովոդոլինսկի շրջան) - Ուկրաինայի Սումիի մարզի Լիպոդոլինսկի շրջանում,
Սեմենովսկի գյուղական խորհուրդ (Խարկովի մարզ) - Ուկրաինայի Խարկովի մարզի Շևչենկովսկի շրջանում,
Սեմենովսկի գյուղական խորհուրդ (Բլիզնյուկովսկի շրջան) - Ուկրաինայի Խարկովի մարզի Բլիզնյուկովսկի շրջանում։
Սինգաևկա

Սինգաևկա (ուկրաիներեն՝ Сингаївка), գյուղ Ուկրաինայի Ժիտոմիրի մարզի Բերդիչևի շրջանում։ Հիմնադրվել է 1720 թվականին։
2001 թվականի տվյալներով Սինգաևկա գյուղում բնակվում էր 218 մարդ։ Բնակավայրը զբաղեցնում է 1434 կմ² տարածք։ Բնակչության խտությունը կազմում էր 152,02 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գեղադիր (Կոտայքի մարզ)

Անվան այլ կիրառումների համար տե՛ս՝ Գեղադիր (այլ կիրառումներ)Գեղադիր գյուղ Կոտայքի մարզում, Ողջաբերդի լեռների արևմտյան լանջին, Երևան-Գառնի մայրուղու վրա, մարզկենտրոնից 54 կմ հարավ-արևմուտք։ Բնակավայրը գտնվում է ծովի մակերևույթից 1880 մ բարձրության վրա։


== Պատմություն ==
Գյուղը նախկինում կրել է Քյարփիչլու, Քարփիչլու, Քյարփնջլու անունը։ Գեղադիր է վերանվանվել 1935 թվականին։
Նախնիների մի մասը 1917-1924 թթ.-ին այստեղ են գաղթել Վանի, Ռշտունիքի, Խիզանի, Աբաղայի, Մոկսի, Խնուսի, Կարսի, Բիթլիսի գյուղերից։ Մինչ այդ գղուղում բնակվել են թյուրքալեզու մուսուլմաններ։ 


== Բնակչություն ==
Գեղադիրի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ և հողագործությամբ։


== Պատմամշակութային կառույցներ ==
Գյուղից 1 կմ հարավ-արևմուտքում կա մ.թ.ա. 2-րդ 1-ին հազարամյակի կիկլոպյան ամրոցի ավերակներ և մ.թ.ա. 3-րդ 1-ին հազարամյակի դամբարանադաշտ։


== Տես նաև ==
Գեղադիրի պատմության և մշակույթի անշարժ հուշարձանների ցանկ (Կոտայքի մարզ)


== Ծանոթագրություններ ==
Բեյլիքդյուզյու

Բեյլիքդյուզյու (թուրքերեն՝ Beylikdüzü), վարչական շրջան Ստամբուլի մարզի եվրոպական հատվածում։ Հանդիսանում է Ստամբուլ քաղաքի արբանյակ շրջաններից մեկը։


== Պատմություն ==
Օսմանյան կայսրության ժամանակներում շրջանը կոչվել է Գարդեն («այգի»)։ Թուրքական Հանրապետության կազմավորումից հետո վերանվանվել է Քավաքլը։ Իր ժամանակակից անվանումը ստացել է 2003 թվականին։


== Արտաքին հղումներ ==
Շրջանի ղեկավարի պաշտոնական կայք էջ
Մունիցիպալիտետի պաշտոնական կայք էջ
Կոնստանտին Սիմոնյան

Կոնստանտին Սեմյոնի Սիմոնյան (օգոստոսի 30, 1945(1945-08-30), Բուխարեստ), հայ օպերային երգիչ, բարիտոն։ ՀՀ վաստակավոր արտիստ (2003)։
Երգչուհի Մանիկ Գրիգորյանի ամուսինը։


== Կենսագրություն ==
Կոնստանտին Սիմոնյանը ծնվել է Բուխարեստում։ 1948 թվականին ընտանիքով հայրենադարձել է, 1949 թվականին աքսորվել է Ալթայի երկրամաս։ 1958 թվականին Ամենայն Հայոց կաթողիկոս Վազգեն Վեհափառի շնորհիվ վերադարձել աքսորից։
1968 թվականից եղել է խմբավար Էմմա Ծատուրյանի ղեկավարած Արամ Տեր-Հովհաննիսյանի անվան երգչախմբի արտիստ։ 1971 թվականին ավարտել է Ռոմանոս Մելիքյանի անվան երաժշտական ուսումնարանը, 1978 թվականին՝ Կոմիտասի անվան պետական կոնսերվատորիայի վոկալ բաժինը, անվանի պրոֆեսոր Թ. Շահնազարյանի դասարանը։
1977-1985 թվականներին որպես մեներգիչ աշխատել է Կոնսերվատորիային կից օպերային ստուդիայում, 1985 թվականից Ալեքսանդր Սպենդիարյանի անվան օպերայի և բալետի պետական թատրոնի մեներգիչ է։ 1990 թվականից դասավանդում է Կոմիտասի անվան պետական կոնսերվատորիայում, 1995 թվականից՝ դոցենտ, պրոֆեսոր։
Հյուրախաղերով հանդես է եկել ԱՄՆ-ում, Իսպանիայում, Պորտուգալիայում, Ռումինիայում, Գերմանիայում, Չինաստանում, Լիբանանում, Եգիպտոսում, Իրանում, ԱՄԷ-ում, Էկվադորում, Պերուում, Ռուսաստանում, Ուկրաինայում և այլն։


== Երգացանկ ==
Մոսի՝ Արմեն Տիգրանյանի «Անուշ»
Վախթանգ՝ Արմեն Տիգրանյանի «Դավիթ Բեկ»
Արշակ Բ՝ Տիգրան Չուխաջյանի «Արշակ Բ»
Մարգար՝ Տիգրան Չուխաջյանի «Կարինե»
Իշխան՝ Ալեքսանդր Հարությունյանի «Սայաթ-Նովա»
Իշխան Թաթուլ՝ Ալեքսանդր Սպենդիարյանի «Ալմաստ»
Հազարապետ Օթա՝ Էդուարդ Սադոյանի «Գրիգոր Լուսավորիչ»
Ամոնասրո՝ Ջուզեպպե Վերդիի «Աիդա»
Կոմս դի Լունա՝ Ջուզեպպե Վերդիի «Տրուբադուր»
Ժերմոն՝ Ջուզեպպե Վերդիի «Տրավիատա»
Յագո՝ Ջուզեպպե Վերդիի «Օթելլո»
Մարսել՝ Ջակոմո Պուչչինիի «Բոհեմ»
Տոնիո և Սիլվիո՝ Ռ. Լեոնկավալլո «Պայացներ»
Էսկամիլիո՝ Ժորժ Բիզեի «Կարմեն»
Սևերո՝ Գաետանո Դոնիցետիի «Պողիկտոս»
Ժերար՝ Ումբերտո Ջորդանո «Անդրե Շենյե»,
Ալեկո՝ Սերգեյ Ռախմանինովի «Ալեկո»
Ալֆիո՝ Պ. Մասկանյիի «Գեղջկական ասպետություն»
Տոբիաս Միլլ՝ Ջ. Ռոսսինի «Ամուսնության լիազորագիր»


== Մրցանակներ ==
ՀՀ Թատերական գործիչների միության «Գոհար Գասպարյանի անվան պատվավոր մեդալ», 1997
ՀՀ վաստակավոր արտիստ, 2003
ՀՀ մշակույթի նախարարության ոսկե մեդալ, 2011


== Ծանոթագրություններ ==


== Արտաքին հղումներ ==
Կոնստանտին Սիմոնյան, տեսանյութ Archived 2016-03-05 at the Wayback Machine.
Քաջություն է բեմից ժամանակին հեռանալը
Անտուան Բերնեդե

Անտուան Բերնեդե (ֆր.՝ Antoine Bernède, մայիսի 26, 1999(1999-05-26), Փարիզ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Ռեդ Բուլ Զալցբուրգի կազմում։ Խաղում է կենտրոնական կիսապաշտպանի դիրքում։


== Ակումբային կարիերա ==


=== Պարի Սեն-Ժերմեն ===
Բերնեդեն Պարի Սեն-Ժերմենի ակադեմիայի սան է։ Իր պրոֆեսիոնալ դեբյուտը նշեց 2018 թվականի օգոստոսի 4-ին՝ փոխարինելով Տիագո Սիլվային Ֆրանսիայի սուպերգավաթի Մոնակոյի դեմ խաղում։ Առաջին հանդիպումը Լիգա 1-ում անցկացրեց օգոստոսի 12-ին՝ թիմի մեկնարկային կազմում խաղադաշտ դուրս գալով Կանի դեմ խաղում։ Պարի Սեն-Ժերմենի կազմում Բերնեդեն անցկացրեց 3 հանդիպում։


=== Ռեդ Բուլ Զալցբուրգ ===
2019 թվականի փետրվարի 6-ին Բերնեդեն տեղափոխվեց Ռեդ Բուլ Զալցբուրգ։ Իր դեբյուտը Ավստրիայի առաջնությունում նշեց մարտի 17-ին՝ փոխարինելով Դիադի Սամասեկուին Վակեր Ինսբրուկի դեմ խաղում։ Առաջին հանդիպումը թիմի մեկնարկային կազմում անցկացրեց մայիսի 5-ին՝ Աուստրիա Վիեննայի դեմ խաղում։


== Միջազգային կարիերա ==
Բերնեդեն ներկայացրել է Ֆրանսիան տարբեր տարիքային երիտասարդական հավաքականներում։ Մինչև 17 տարեկանների հավաքականի կազմում նա մասնակցեց 2016 թվականի Եվրոպայի առաջնությանը։ Բերնեդեն խաղադաշտ դուրս եկավ թիմի բոլոր 3 խաղերում, իսկ Ֆրանսիան դուրս մնաց խմբային փուլից։


== Կարիերայի վիճակագրություն ==


=== Ակումբային վիճակագրություն ===
2019 թվականի սեպտեմբերի 7-ի դրությամբ


== Նվաճումներ ==


=== Ակումբային ===
Պարի Սեն-Ժերմեն

Լիգա 1. 2018–19
Ֆրանսիայի սուպերգավաթ․ 2018


== Ծանոթագրություններ ==


== Արտաքին հղումներ ==
Բերնեդեի պաշտոնական Ֆեյսբուքի էջը
Բերնեդեի պաշտոնական Տվիտերի էջը
Բերնեդեի պաշտոնական Ինստագրամի էջը
Բերնեդեն transfermarkt-ում
Բերնեդեն soccerbase.com-ում
Բերնեդեն WhoScored.com կայքում
Բերնեդեն Պարի Սեն-Ժերմենի պաշտոնական կայքում
Բերնեդեն Ռեդ Բուլ Զալցբուրգի պաշտոնական կայքում
Բերնեդեն Լիգա 1-ի պաշտոնական կայքում(չաշխատող հղում)
Բերնեդեն ՈՒԵՖԱ-ի պաշտոնական կայքում
Բերնեդեն Ֆրանսիայի ֆուտբոլի ֆեդերացիայի կայքում Archived 2018-08-04 at the Wayback Machine.
Քինգս շրջան (Կալիֆոռնիա)

Քինգս շրջան (անգլ.՝ Kings County), ԱՄՆ Կալիֆորնիա նահանգի 58 վարչական միավորներից մեկը։ Ընդհանուր տարածությունը 3600 կմ² է, բնակչությունը՝ 152982 մարդ (2010 թվականի տվյալներով)։ Շրջկենտրոնն է Հանֆորդ բնակավայրը։ Կազմավորվել է 1893 թվականին։
Ռոքաֆիորիտա

Ռոքաֆիորիտա  (իտալերեն՝ Roccafiorita), կոմունա Իտալիայում, գտնվում է Սիցիլիայի մարզում, Մեսինայի գավառում։
Բնակչությունը կազմում է 254 մարդ (2008 թվականի տվյալներով), բնակչության խտությունը կազմում է 254 մարդ/կմ²։ Զբաղեցնում է 1 կմ² մակերես տարածք։ Փոստային ինդեքսն է՝ 98030։ Հեռախոսային կոդը՝ 0942։
Կոմունայի հովանավոր սրբերն են Սուրբ Կույս Մարիամը, տոնը նշվում է օգոստոսի վերջին կիրակի օրը և Սուրբ Հովսեփը։


== Ժողովրդագրություն ==
Բնակչության աճ։


== Համայնքի վարչակազմ ==
Հեռախոսահամար՝ 0942 726039
Էլեկտրոնային փոստ՝ comunerf@comunediroccafiorita.it
Պաշտոնական կայք՝ http://www.comunediroccafiorita.it/ Archived 2006-08-09 at the Wayback Machine.


== Արտաքին հղումներ ==
http://www.comunediroccafiorita.it/ Archived 2006-08-09 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Տոյվո Անտիկայնեն

Տոյվո Անտիկայեն (ֆիններեն՝ Toivo Antikainen, ռուս.՝ Тойво Антикайнен, հունիսի 8, 1898(1898-06-08), Հելսինկի, Ռուսական կայսրություն - հոկտեմբերի 4, 1941(1941-10-04), Արխանգելսկ, ՌԽՖՍՀ, ԽՍՀՄ), ֆինն կոմունիստ, ԽՍՀՄ կարմիր բանակի զինվորական, Ֆինլանդիայի վտարանդի կոմունիստական կուսակցության համահիմնադիր, ղեկավար։ 
Ծնվել է Հելսինկիում։ 1915 թվականից եղել է Ֆինլանդիայի սոցիալ դեմոկրատական կուսակցության անդամ, հարել դրա ձախ թևին։ 1918 թվականի օգոստոսին մասնակցել է Ֆինլանդիայի կոմունիստական կուսակցության հիմնադիր համագումարին։ 1918–1920 թվականներին Անտիկայնենը կարմիր բանակի շարքերում կռվել Է Ռուսաստանի քաղաքացիական պատերազմում, պարգևատրվել «մարտական Կարմիր դրոշի» շքանշանով։ 1923 թվականին ընտրվել է Ֆինլանդիայի կոմունիստակաև կուսակցության ԿԿ-ի անդամ, 1925 թվականին՝ ԿԿ-ի քաղբյուրոյի անդամ։ 1934 թվականի նոյեմբերին ձերբակալվել և դատապարտվել է ցմահ տաժանակրության։ 1940 թվականի մայիսի 3-ին խորհրդային կառավարության միջնորդությամբ ազատվել է կալանքից, եկել ԽՍՀՄ և նույն թվականին ընտրվել Գերագույն սովետի դեպուտատ։ 
Զոհվել է 1941 թվականին։ Ենթադրվում է, որ Անտիկայնենը սպանվել է Արխանգելսկի մերձակայքում տեղի ունեցած ավիավթարի հետևանքով, քանի որ բացահայտ քննադատում էր խորհրդային առաջնորդներին, ոմանք կարծում են, որ նրա մահը պատահականություն չէր։


== Ծանոթագրություններ ==
Մազերադա սուլ Պիավե

Մազերադա սուլ Պիավե  (իտալերեն՝  Maserada sul Piave), կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 7500 մարդ, խտությունը՝ 298 մարդ/կմ²։ Զբաղեցնում է 28 կմ² մակերես։ Փոստային ինդեքս՝ 31052, հեռախոսային կոդ՝ (+39) 0422։


== Արտաքին հղումներ ==
http://www.comuneweb.it/MaseradaHome/ Archived 2006-09-10 at the Wayback Machine.


== Ծանոթագրություններ ==
Պոր (Էն)

Պոր (ֆր.՝ Port) կոմունա Ֆրանսիայում, մտնում է Ռոն Ալպեր շրջանի կազմի մեջ։ Մտնում է Նանտուա կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի կոդը՝ 01307։


== Աշխարհագրություն ==
Կոմունան Փարիզ քաղաքից գտնվում է 390 կմ հարավ-արևելք, դեպի հյուսիս-արևելք՝ Լիոն քաղաք, 75 կմ է և 27 կմ արևելք Բուրկ ան Բրեսից։


== Կլիմա ==
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 847 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 573 մարդկանցից 440-ը տնտեսապես ակտիվ են եղել, 133-ը՝ պասիվ (ակտիվության ցուցանիշը` 76,8% է, 1999 թվականին՝ 79,7%)։ 440 ակտիվ բնակիչներից աշխատել են 388-ը (213 տղամարդ, 175 կին), գործազուրկ է եղել 52 մարդ (25 տղամարդ և 27 կին)։ 133 պասիվներից 38 հոգի եղել են աշակերտ կամ ուսանող, 50-ը՝ թոշակառու, 45 մարդ պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
«Пор» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-05-12 
«Пор» (ֆրանսերեն)։ cassini.ehess.fr։ Վերցված է 2014-05-12
Դեմքի ճանաչման համակարգ

Դեմքի ճանաչման համակարգը՝ համակարգչային ծրագիր է, որը նախատեսված է թվային պատկերից կամ տեսահոլովակից անձի ավտոմատ նույնականացման և հաստատման համար։ Այս գործողությունը կատարելու ձևերից մեկը պատկերից ընտրված դեմքի առանձնահատկությունների համեմատումն է դեմքերի տվյալների բազայի հետ։
Այն սովորաբար օգտագործվում է անվտանգության համակարգերում և կարող է համեմատվել այլ կենսաչափական ճանաչման համակարգերի հետ, ինչպիսիք են մատնահետքի կամ աչքի ծիածանաթաղանթի ճանաչման համակարգերը։


== Տեխնիկան ==


=== Ավանդական ===
Որոշ դեմքի ճանաչման ալգորիթմներ բացահայտում են դեմքերը՝ պատկերից դուրս բերելով դեմքի հատկանիշները։ Օրինակ, մի ալգորիթմ կարող է վերլուծել աչքերի, քթի, ծնոտի հարաբերական դիրքը, չափը կամ ձևը։ Այնուհետև այս հատկանիշներն օգտագործվում են համապատասխանող հատկանիշներով այլ պատկերներ փնտրելու համար։
Հայտնի ճանաչման ալգորիթմներից են՝ Հիմնական բաղադրիչի վերլուծություն( Principal Component Analysis ), Գծային առանձնացնող վերլուծություն (Linear Discriminate Analysis), Elastic Bunch Graph Matching, Hidden Markov model, նեյրոնային dynamic link matching.


=== Եռաչափ (3-D) ===
Եռաչափ դեմքի ճանաչման տեխնիկան օգտագործում է եռաչափ սենսորներ, դեմքի կառուցվածքի մասին ինֆորմացիա դուրս բերելու համար։ Այս ինֆորմացիան այնուհետև օգտագործվում է դեմքի տարբեր հատկանիշների բացահայտման համար, ինչպիսիք են, օրինակ, ակնակապիճների, քթի, կզակի եզրագծերը։
Եռաչափ դեմքի ճանաչման առավելություններից մեկը դա այն է, որ, ի տարբերություն այլ մոթոդերի, լույսի փոփոխությունը չի ազդում իր վրա։ Այն կարող է անգամ բացահայտել դեմքը՝ դիտարկելով տարբեր անկյուններից։


== Համեմատություն ==
Կենսաչափական տարբեր տեխնոլոգիաների մեջ, դեմքի ճանաչումը գուցե ամենաարդյունավետը և վստահելին չէ, սակայն այն լայն հնարավորություն է տալիս բացահայտել անձի ինքնությունն ամբոխի մեջ։ Կենսաչափական ճանաչման այլ համակարգեր, ինչպիսիք են մատնահետքերի, աչքի ծիածանաթաղանթի սկանավորումը, ձայնի ճանաչումը, չեն կարող կատարել նման զանգվածային նույնականացում։


== Հղումներ ==


== Արտաքին հղումներ ==
Face Recognition Homepage
Face Recognition Research Community
Introduction from How Stuff Works
The UK Minority Report: Has 'Precrime' Finally Arrived? By Patrick St James, April 2, 2009, OpEdNews
Face Recognition: A Literature Survey by Sigurdur Ingvarsson Archived 2011-06-17 at the Wayback Machine. By Carl A. K. Borrebaeck, R. Chellappa, Leejay Wu, and Christos Faloutsos
FBI Using DMV Photos to Search for Fugitives
Facial Identification Scientific Working Group
Կորտե դե Ֆրատի

Կորտե դե Ֆրատի (իտալերեն՝  Corte de' Frati), կոմունա Իտալիայում։ Գտնվում է Լոմբարդիա մարզի Կրեմոնա գավառում։ Բնակչությունը կազմում է 1426 մարդ (2008 թվական), բնակչության խտությունը 68 մարդ/կմ² է։ Զբաղեցնում է 20 կմ² մակերես։ Փոստային ինդեքս՝ 26010, հեռախոսային կոդ՝ 0372:


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0372 93121


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Դերբայական դարձված

Դերբայական դարձվածը՝ նախադասության մեջ գործածված դերբայն է իր լրացումներով միասին։Դերբայական դարձվածի գերադաս անդամը դերբայն է, որն արտահայտվում է՝ 
1. անորոշ դերբայի տարբեր հոլովներով՝ անթարթ նայելը(ը), ուսին նստելով, այգին մշակելու,
2. հարակատար դերբայով՝ ուսապարկը մի կողմ դրած, մեքենան բարձած, ծանր աշխատանքից խոնջացած,
3. ենթակայական դերբայով՝ բարձունքից գահավիժող, օր օրի կռացող, գիշերուզօր սպասող,
4. համակատար դերբայով՝ փողոցն անցնելիս,մանկությունը հիշելիս, հանձնարարություն կատարելիս։
Դերբայական դարձվածը նախադասության մեջ մեկ անդամ է։ Որպես նախադասության անդամ, նախադասության մեջ այն զբաղեցնում է ենթակայի, ստորոգյալի, գոյականական և բայական անդամի լրացումների պաշտոններ, ինչպես՝
Ճանփորդների դադար առնելը(ենթակա) ճակատագրական եղավ։
Ձախողման պատճառը այդ մարդուն վստահելն(ստորոգելի) էր։
Դերբայական դարձվածի գերադաս անդամը՝ դերբայը, ունենում է ոչ թե ստորոգյալի, այլ իր հետ կապված 4 կարգի լրացում.ենթակա, ստորոգելի կամ վերադիր, խնդիր, պարագա։
Ռուդկովկա (գյուղ, Ժիտոմիրի շրջան)

Անվան այլ կիրառումների համար տե՛ս՝ ՌուդկովկաՌուդկովկա (ուկրաիներեն՝ Рудківка), գյուղ Ուկրաինայի Ժիտոմիրի մարզի Ժիտոմիրի շրջանում։ Հիմնադրվել է 1937 թվականին։
2001 թվականի տվյալներով Ռուդկովկա գյուղում բնակվում էր 108 մարդ։ Բնակավայրը զբաղեցնում է 0,494 կմ² տարածք։ Բնակչության խտությունը կազմում էր 218,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրեմիեր Լիգա (այլ կիրառումներ)

Պրեմիեր Լիգա, կարող է վերաբերել՝

Պրեմիեր Լիգա - պրոֆեսիոնալ ֆուտբոլի բարձրագույն առաջնությունն անգլիական ակումբների համար
Պրեմիեր Լիգա - պրոֆեսիոնալ ամենաբարձր Ֆուտբոլային խումբն է ռուսական ֆուտբոլային համակարգում
Ազոխի պատմության և մշակույթի անշարժ հուշարձանների ցանկ (Հադրութի շրջան)

Այս հոդվածը ներկայացնում է Արցախի Հանրապետության Հադրութի շրջանի Ազոխ գյուղի պատմության և մշակույթի հուշարձանների ցանկը։ Ցանկում ներառված է ընդամենը 2 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Տուպիկ (գյուղ, Տունգիրո-Օլյոկմինսկի շրջան)

Տուպիկ (ռուս.՝ Тупик), գյուղ Ռուսաստանի Անդրբայկալյան երկրամասի Տունգիրո-Օլյոկմինսկի շրջանի կազմում։
Բնակչությունը 2005 թվականին գրանցված տվյալներով կազմում էր 1041 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծերունին և կռունկը (մուլտֆիլմ)

Ծերունին և կռունկը (ռուս.՝ Старик и журавль), տիկնիկային մուլտիպլիկացիոն ֆիլմ, որը նկարահանել են Ռոման Կաչանովը և Անատոլի Կարանովիչը 1958 թվականին, «Սոյուզմուլտֆիլմ» ստուդիայում։ Մուլտֆիլմը նկարահանվել է ըստ ժողովրդական հեքիաթների մոտիվների։


== Սյուժե ==
Ծեր ձկնորսը փրկել է կռունկին, որը մոլորվել էր ձկնորսական ցանցի մեջ։ Վերջինս ծերուկին նվիրում է կախարդական սփռոց, որը ուտելիք է բերում. դրա համար պետք է միայն  ասել. «Ծածկվի՛ր սփռոց և մեզ հյուրասիրի՛ր»։ Ագահ հարևան ձկնորս ջրաղացպանը խաբեությամբ յուրացնում է սփռոցը։ Կռունկը ծերուկին մահակներով տոպրակ է տալիս և օգնում է նրան պատժել հարևանին և վերադարձնել սփռոցը։


== Նկարահանվող խումբ ==
Նկարահանող խումբը ներկայացված է ըստ մուլտֆիլմի լուսագրերի։


== Հետաքրքիր փաստեր ==
Լուսագրերում նշված չէ, թե ովքեր են հնչյունավորել դերերը, բայց հանդիսատեսը հեշտորեն ճանաչում է կռունկի ձայնը, որը կատարում է դերասան Գեորգի Վիցինը։


== Վերաթողարկում DVD ձևաչափով ==
Մուլտֆիլմը DVD ձևաչափով բազմիցս թողարկվել է մուլտֆիլների ժողովածուներում։
«Հրաշք-ջրաղաց» Մաս 1, «Սոյուզմուլտֆիլմ» (ներկայացուցիչ` Սոյուզ), մուլտֆիլմի վրա ընդգրկված են եղել հետևյալ մուլտֆիլմերը.
«Կախարդական ջրաղացը» (1950), «Կախարդական զանգը»(1949), «Աքաղաղն ու բոյարինը»(1986), «Ծերունին ու կռունկը»(1958), «Կախարդական ջրհորը»(1956), «Մատնաչափիկը» (1977)։


== Ծանոթագրություններ ==


== Գրականություն ==
«Куклы уже увлекли меня», — так начал писать Роман Качанов о работе над м/ф «Старик и журавль» в статье «Серьёзность доброго смеха» в сборнике:
Асенин С. Мудрость вымысла. Мастера мультипликации о себе и своём искусстве. М. Искусство, 1983, 207с., Тираж 25 000 экз.


== Արտաքին հղումներ ==
«Ծերունին և կռունկը» մուլտֆիլմը «Անիմատոր.ռու» կայքում
Պետրոպավլովսկոե (գյուղ, Պետրոպավլովսկի շրջան)

Պետրոպավլովսկոե (ռուս.՝ Петропавловское), գյուղ Ռուսաստանի Ալթայի երկրամասի Պետրոպավլովսկի շրջանի կազմում։
Բնակչությունը վերջին գրանցված տվյալներով կազմում էր 2900 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովովասիլևկա (գյուղ, Կազանկայի շրջան)

Անվան այլ կիրառումների համար տե՛ս՝ ՆովովասիլևկաՆովովասիլևկա (ուկրաիներեն՝ Нововасилівка), գյուղ Ուկրաինայի Նիկոլաևի մարզի Կազանկայի շրջանում։
2001 թվականի տվյալներով Նովովասիլևկա գյուղում բնակվում էր 101 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեյլաշյան Աստվածաշունչ

Լեյլաշյան Աստվածաշունչ, (վրաց.՝ ლაილაშის ბიბლია) եբրայալեզու աստվածաշնչյան մագաղաթ, որը թվագրվում է 10-րդ դարին: Այս հնգամատյանը հրեական համայնքը ընթերցում էր միայն կրոնական ու ծիսական օրերին և շաբաթ օրերը։
Եբրայալեզու այս մագաղաթը հայտնաբերվել է 20–րդ դարի 40-ական թվականներին Վրաստանի Լեչհումի պատմական երկրամասում։ 1957 թվականին այս մագաղաթը տեղափոխվել է Վրաստանի հնագույն ձեռագրերի ազգային թանգարան։ Այս աստվածաշնչյան մագաղաթը մանրամասնորեն հետազոտվել է Գեորգի Ծերեթոլիի կողմից։


== Ծանոթագրություններ ==


== Արտաքին հղումներ ==
Տեսանյութեր Լեյլաշյան Աստվածաշնչից (վրաց.)
Խաչենի մելիքություն

Խաչենի մելիքություն, ավատական իշխանություն Արցախի Խաչեն գավառում։ Ձևավորվել է XVI դարի 2-րդ կեսին և վավերացվել 1603 թվականին՝ Իրանի շահ Աբբաս I-ի հրովարտակով։ Մելիքի տիտղոս և ժառանգաբար իշխելու իրավունք է ստացել Ներքին Խաչենի տեր Ջալալը՝ սերված Առանշահիկ հնագույն իշխանատոհմից տարընդոստնած Հասան-Ջալալի ժառանգներից։ Վերջինիս անունով էլ Խաչենի մելիքության տերերը կոչվել են Հասան-Ջալալյաններ։ Խաչենի մելիքությունն ընդգրկում էր Խաչեն գետի հովիտը։ Սահմաններն էին. հյուսիսում՝ Թարթառի հովիտը (Վաղուհաս գյուղի մոտ), արևելքում՝ Գյուլիստանի գավառը (Մատրակերտ գյուղի մոտ), հարավում՝ Բալուջա գետը, արևմուտքում՝ Ռմբոստյան լեռները։ Սահմանակից էր Ջրաբերդի, Գյուլիստանի, Վարանդայի և Ծարի մելիքություններին։ Իշխանանիստն էր Խոխանաբերդը (Թարխանաբերդ)։
Խաչենի մելիքությունը Խամսայի մելիքություններից էր և թուրք ու պարսկական նվաճողների դեմ XVII դարի վերջին ու XVIII դարի սկզբին ձևավորված նրանց զինադաշնակցության ազդեցիկ անդամը։ Խաչենի մելիքության տերերը հաճախ գլխավորել են Խամսայի երկիրը, իսկ XIV դարի 2-րդ կեսից՝ ժառանգաբար գրավել են նաև Աղվանից կամ Գանձասարի կաթողիկոսական աթոռը։ Խաչենի մելիքությունը գոյատևել է մինչև XIX դարի 1-ին քառորդը։
Ադրբեջանը ոչխար ա։


== Գրականություն ==
Րաֆֆի «Խամսայի մելիքություն» 10-րդ հատոր
Աստերոիդների ցանկ (34901-35000)

Աստերոիդների ցանկ (34801-34900)  • Աստերոիդների ցանկ  • Աստերոիդների ցանկ (35001-35100)
 Աստերոիդների ցանկ (34801-34900)  • Աստերոիդների ցանկ  • Աստերոիդների ցանկ (35001-35100)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
Ֆելիքս ֆոն Բոթմեր

Ֆելիքս ֆոն Բոթմեր (գերմ.՝ Felix von Bothmer, դեկտեմբերի 10, 1852(1852-12-10), Մյունխեն, Բավարիա - մարտի 18, 1937(1937-03-18), Մյունխեն, Նացիստական Գերմանիա), գերմանացի ռազմական գործիչ, գեներալ, Հարավային բանակի հրամանատար (1915-1917):


== Կենսագրություն ==
Ֆելիքս ֆոն Բոթմերը ծնվել է 1852 թվականի դեկտեմբերի 10-ին Մյունխենում` գերմանացի գեներալ կոմս Մաքս ֆոն Բոտմերի և նրա կնոջ Լաուրա ֆոն Ռեյխերտի ընտանիքում: 1871 թվականին մտել է բավարական բանակ և հետագա քառասուն տարվա ընթացքում ծառայել բավարական ռազմական նախարարությունում ու բավարական գլխավոր շտաբում, 3 տարի ծառայել է Բեռլինում, Գլխավոր շտաբում, 1910 թվականից եղել հետևակի գեներալ: 1914 թվականի նոյեմբերի 30-ին նշանակվել է 6-րդ բավարական պահուստային դիվիզիայի հրամանատար, 1915 թվականի մարտի 22-ին` 2-րդ բավարական պահուստային կորպուսի հրամանատար (1915 թվականի մայիսից վերանվանվում է Բոտմերի կորպուս), որը պաշտպանում էր Կարպատյան լեռների ոլորանները, ռուսական բանակի հարձակումներից: Շուտով նշանակվել է Հարավային բանակի հրամանատար և մարտերի ընթացքում 1915 թվականի փետրվարի 5-ից մինչև ապրիլի 9-ը գրավում է Ջվինուվ լեռնաշղթան: 1915 թվականի հուլիսի 7-ից մինչև 1917 թվականը եղել է Հարավային բանակի հրամանատար: 1917 թվականի հուլիսին ետ է մղում ռուսական բանակի հարձակումը, գեներալ Բրուսիլովի գլխավորությամբ: 1917 թվականին նշանակվում է 19-րդ բանակի հրամանատար Լոթարինգիայում: 1918 թվականի ապրիլին կոչումը բարձրացնում են մինչև գեներալ-գնդապետ: Ավելի ուշ 1918 թվականի նոյեմբերից մինչև դեկտեմբեր աշխատում է որպես խորհրդական բավարական ռազմական նախարարությունում:  Պաշտոնաթող է եղել 1918 թվականին, մահացել է Մյունխենում 1937 թվականի մարտի 18-ին:  .


== Գրականություն ==
Залесский К. А. Кто был кто в Первой мировой войне. — М.: АСТ; Астрель, 2003. — 896 с. — 5000 экз. — ISBN 5-17-019670-9 (ACT); ISBN 5-271-06895-1 (Астрель).


== Ծանոթագրություններ ==


== Արտաքին հղումներ ==
Биография Феликса фон Ботмера на сайте «Хронос»
Биография
Պիևեբովիլյանա

Պիեվեբովիլյանա (իտալերեն՝ Pievebovigliana), կոմունա Իտալիայում, գտնվում է Մարկե շրջանում՝ Մաչերատա պրովինցիայում։ Բնակչությունը կազմում է 880 մարդ (2008 թվականի տվյալներով), բնակչության խտությունը՝ 33 մարդ/կմ²։ Տարածքը կազմում է 27 կմ²։ Փոստային ինդեքս՝ 62035։ Հեռախոսային կոդ՝ 0737։
Սուրբ Նիկողայոս Զմյուռնացին և Սուրբ Մակարիոսը հարգվում են որպես կոմունայի հովանավորներ։ Տոնակատարությունը մայիսի 2-ին է։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0737 44126
Էլ-փոստ։ comune@pievebovigliana.sinp.net
Պաշտոնական կայք։ http://www.pievebovigliana.sinp.net


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Յոզեֆ Իզենզեյե

Յոզեֆ Իզենզեյե (գերմ.՝ Josef Isensee, հունիսի 10, 1937(1937-06-10), Հիլդեսհայմ, Ստորին Սաքսոնիա, Գերմանիա), գերմանացի իրավաբան-սահմանադրագետ և փիլիսոփա։


== Կենսագրություն ==
Ծնվել է 1937 թվականի հունիսի 10-ին Հիլդեսհայմում։ Ուսումնասիրել է իրավունք և փիլիսոփայություն Ֆրայբուրգ իմ Բրայսգաուում, Վիեննայում և Մյունխենում։ 1962-1970 թվականներին աշխատել է Էրլանգեն-Նյուրնբերգի համալսարանում, որտեղ նաև 1967 թվականին պաշտպանել է իր ատենախոսությունը «Օժանդակության սկզբունքը սահմանադրական իրավունքում. պետության և հասարակության հարաբերությունների կարգավորման հետազոտություն» (Subsidiaritätsprinzip und Verfassungsrecht: eine Studie über das Regulativ des Verhältnisses von Staat und Gesellschaft) թեմայով։ 1970 թվականին ստացել է «սահմանադրական և վարչական իրավունք» և «հարկային իրավունք» առարկաների դասավանդման արտոնագիր։


== Ծանոթագրություններ ==